Κεφτέδες πολύ ιδιαίτεροι, χωρίς δυόσμο
Το μείγμα των κιμάδων και η ξερή ρίγανη, είναι τα μόνα μυστικά γι’ αυτούς τους απίθανα αφράτους και νόστιμους κεφτέδες.
500 γρ. κιμάς μοσχαρίσιος, από ελιά , 500 γρ. κιμάς χοιρινός, από σπάλα , 125 γρ. φρυγανιές (1 μικρό πακέτο ή μισό μεγάλο), μουσκεμένες σε νερό και πολύ καλά στυμμένες , 2-3 κουτ. σούπας ελαιόλαδο + αρκετό επιπλέον για το τηγάνισμα, 2 αυγά , αλάτι, φρεσκοτριμμένο πιπέρι , 1/2 κουτ. σούπας ξερή ρίγανη, τριμμένη
Για να φτιάξουμε τους κεφτέδες, ξεκινάμε ζυμώνοντας καλά σε ένα μεγάλο μπολ όλα μαζί τα υλικά για 5-6 λεπτά, μέχρι να γίνουν μια εντελώς ομοιογενής μάζα. Πλάθουμε μεγαλούτσικους κεφτέδες, βάρους 40 γρ. τον καθένα.Σε ένα μεγάλο τηγάνι ρίχνουμε 2 εκ. από τον πάτο ελαιόλαδο και το ζεσταίνουμε σε μέτρια προς δυνατή φωτιά. Τηγανίζουμε τους κεφτέδες σε δόσεις, για 7-8 λεπτά κάθε δόση, γυρίζοντάς τους μερικές φορές, μέχρι να ροδίσουν ομοιόμορφα και να ψηθούν καλά στο κέντρο τους. Τους στραγγίζουμε σε χαρτί κουζίνας και τους σερβίρουμε ζεστούς.
Ανάμεικτος κιμάς,Αυγά